Manje kuća i stanova na tržištu u SAD
Najnoviji podaci o američkoj privredi nagoveštavaju da je najgori period na tržištu kuća i stanova možda prošao. Posrednička firma na i
Stručnjaci kažu da je snažno stambeno tržište ključno za ekonomski oporavak, a sada ima i znakova da su kupci ponovo aktivni. Internet posrednička firma Zip rialiti kaže da ne smo što je broj potencijalnih kupaca porastao već je i broj ponuđenih kuća i stanova opao. Direktor "Zip Rieltija", Pet Lašinski. „Nivo ponuđenih kuća opao je u sezoni u kojoj obično raste, dok je prosečna cena ponuđenih kuća krenula na gore“, kaže Lašinski. Broj ponuđenih kuća i stanova odražava zdravlje tog tržišta, tako što omogućava procenu koliko dugo će ostati u prodaji. Prosek je šest meseci, dok "Zip Rielti" kaže da je od oktobra do aprila opao sa gotovo 11 na oko 8 i po meseci. Glavni ekonomista Nacionalnog udruženja posrednika, Lorens Jin, kaže da, kada ponuda pada, cene obično rastu. „To što ponuda opada nagoveštava da će cene kuća početi da se stabilizuju, a ponegde će možda početi i da rastu. Dakle, pad tog tržišta, koji traje već tri godine, možda je pri kraju“, kaže Jin. Pet Lašinski kaže da na to utiče više faktora – među njima niske cene, niske kamate i smanjenje poreske osnovice za 8 hiljada dolara, za one koji kupuju prvi put. „Pojavili su se uzbuđenje i strast neviđeni u poslednjih 18 meseci“, kaže Lašinski. Ali optimizam na tržištu ne znači da će oduzimanje kuća onima koji ne mogu da ih otplaćuju uskoro prestati. Nezaposlenost je još visoka i kredit je teško dobiti. Još jedan znak da se ekonomske nevolje možda ublažavaju je jučerašnja vest da je banka Sitigrup, tokom prva tri meseca, odobrila stambene kredite u vrednosti od preko milijardu dolara.